เดือนเมษา ประจำเดือนมาวันที่30 คะ แต่ของเดือน พฤษภาคม จนถึงวันนี้ก็ยังไม่มาเลยคะ มี sex แต่ป้องกันทุกครั้ง มีsexล่าสุดวันที่ 20 พฤษภาคม หลังจากนั้น ซื้อที่ตรวจครรภ์มาตรวจวันที่ 3 มิถุนายน ผลขี้น 1 ขีด อยากทราบว่าจะท้องได้ไหมคะ
สวัสดีค่ะ chanom,การใช้ถุงยางอนามัยนั้น อาจป้องกันการตั้งครรภ์ไม่ได้ 100% ดังนั้น โอกาสในการตั้งครรภ์จึงยังมีอยู่ได้ อย่างไรก็ตาม หากมีเพศสัมพันธ์ล่าสุดไปเมื่อวันที่ 20 พ.ค. แล้วได้ตรวจหาการตั้งครรภ์ในวันที่ 3 มิ.ย. แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อน ประจำเดือนก็น่าจะมาในที่สุดค่ะ